
RAPORT DE SPECIALITATE
privind aprobarea scoaterii din funcţiune în vederea casării şi valorificării de a autovehiculului cu nr. de înmatriculare TM 15 GPC şi serie şasiu NMB67101513239526



Având în vedere Expunerea de motive nr……................... a Primarului Municipiului Timișoara și Proiectul de hotărâre privind aprobarea scoaterii din funcţiune în vederea casării şi valorificării autoturismului cu nr. de înmatriculare TM 15 GPC şi serie şasiu NMB67101513239526; 
           Facem următoarele precizări:
           În conformitate cu HCL nr.226/2005 s-a aprobat transmiterea în administrarea Regiei Autonome de Transport Timişoara (actuala SC Societatea de Transport Public Timişoara SA) a 50 autobuze tip Mercedes Benz O345 Conecto C şi a 4 microbuze, proprietatea privată a Municipiului Timişoara, pentru transportul urban de călători. Urmare a predării acestora prin protocol către RATT, au fost încheiate asigurări facultative de tip CASCO pentru parcul de autobuze şi microbuze, în baza contractului de asigurare nr. 62/28.05.2015 încheiat între RATT şi SC OMNIASIG Vienna Insurance Group SA. 
            Precizăm că în urma evenimentului rutier din data de 22.08.2016, din care a rezultat avarierea autovehiculului cu nr. de înmatriculare TM 15 GPC,  serie  şasiu NMB67101513239526 având număr de inventar 19081, a fost deschis dosarul de daune nr. 70182227.  
		      Prin adresa nr. DD 3794 din 22.03.2018 înregistrată la Primaria Municipiului Timişoara cu nr. SC2018-007273 din 28.03.2018, asiguratorul SC OMNIASIG Vienna Insurance Group SA ne-a comunicat  faptul că, fiind vorba de avarie totală a autovehiculului, în urma analizei efectuate, repararea autovehiculului este nerentabilă din considerente economice, astfel că despagubirea a fost calculată conform art.12.8.1 din Condiţii generale – Asigurare facultativă a autovehiculelor, astfel:
“Valoarea epavei reprezintă cea mai mare valoare dintre: 
                    -25% din suma asigurată şi
                       -preţul obţinut pe baza ofertelor emise de către societăţi specializate, în termen de 10 zile lucrătoare de la demararea selecţiei de oferte.”
           Valoarea despăgubirii în cuantum de 137.025 lei a fost platită de către asigurator la data de 10.08.2018.  
            Direcţia Economică, prin Biroul Evidenţa  Patrimoniu ne transmite, prin adresa SC 2018-007273 din 27.06.2018,  copia dupa fişa de mijloc fix 19081 – MB 0345 Conecto pe anul 2018, regasită în urma verificării în evidenţa tehnico-operativă a Biroului Evidenţa Patrimoniu, din care rezultă că valoarea rămasă de amortizat este 0 lei.
            Totodată  STPT ne-a transmis Raportul de evaluare pentru mijlocul de transport – autobuz TM-15-GPC -  întocmit de către evaluator autorizat – Simonea Gheorghe la data de 17.09.2018, conform căruia preţul de tranzacţionare a fost apreciat la suma de 49.600 lei repectiv 10.700 euro, prin urmare valorificarea autoturismului se va face pornind de la preţul indicat în raportul de evaluare. 
          



           Arătăm că în conformitate cu prevederile art. 2 din Ordonanţa Guvernului nr.112/2000, “Pentru scoaterea din funcţiune, în vederea valorificării şi, după caz, casării, activele corporale prevăzute la art. 1 vor fi trecute în domeniul privat al statului sau al unităţilor administrativ-teritoriale, potrivit reglementărilor privind proprietatea publică şi regimul juridic al acesteia.” Potrivit HCL nr.226/10.05.2005, autovehiculul este proprietatea privată a Municipiului Timişoara, prin urmare condiţia prevazută de actul normativ mai sus amintit este îndeplinită. 
           Având în vedere prevederile legale expuse în prezentul raport, apreciez că proiectul de hotărâre privind scoaterea din funcţiune în vederea casării şi valorificării autovehiculului cu nr. de înmatriculare TM 15 GPC şi serie şasiu NMB67101513239526, îndeplinește condițiile pentru a fi supus dezbaterii și aprobării plenului consiliului local. 

